ગતરોજ બુધવારે મોડી રાત્રે યાસીનખાન તેમજ તેમની પત્ની નઝમાબીબી સિદ્ધપુરના નવાવાસ ખાતેના પોતાના ઘરે આરામ કરતા હતા ત્યારે તે સમયે રાત્રે આશરે ૧૧ કલાકે તેઓનો જમાઈ હુસેનખાન મુુરાદખાન બલોચ એક હાથમાં રીવોલ્વર અને બીજા હાથમાં છરી લઈ ઘરમાં ઘૂસી આવ્યો હતો તથા તેની સાથે ફીરોઝ ઉર્ફે મચ્છી હુસૈનભાઈ પીંઢારા, શેરખાન ઉર્ફે ભાયો મહંમદખાન બલોચ અને સાજીદખાન મહંમદખાન બલોચ ઉર્ફે ભૂરીયો કાકોશીવાળો પણ હાથમાં છરી અને તલવાર જેવા ઘાતક હથિયારો લઈ યાસીનખાનના ઘરમાં ઘૂસી જઈ જમાઈ હુસેનખાને સસરાને ધમકાવતાં કહ્યું કે તમે  અમારી સાથે સંબંધ નથી રાખતા અને રસુલતળાવ બાજુ કેમ આવો છો આજે તો તમને જાનથી મારી નાખવા છે એમ કહી છરી મારતાં યાસીનખાનને હાથના ભાગે છરી વાગી હતી જેથી વધુ ઉશ્કેરાયેલા જમાઈએ સસરાને ગોળી મારી દેતાં યાસીનખાનને પગના ભાગે ગોળી વાગી હતી.